Document ID: 32013R0363

A TANÁCS 363/2013/EU VÉGREHAJTÁSI RENDELETE
(2013. április 22.)
a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel a szíriai helyzetre tekintettel korlátozó intézkedések meghozataláról szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
mivel:
(1)
A Tanács 2012. január 18-án elfogadta a 36/2012/EU rendeletet.
(2)
A 2012/739/KKBP határozatot végrehajtó, Szíriával szembeni korlátozó intézkedésekről szóló, 2013. április 22-i 2013/185/KKBP tanácsi végrehajtási határozattal (2) összhangban a Tanács úgy véli, hogy egy személyt törölni kell a korlátozó intézkedések hatálya alá tartozó személyeknek és szervezeteknek a 36/2012/EU rendelet II. mellékletében foglalt jegyzékéből.
(3)
Emellett naprakésszé kell tenni és módosítani kell a korlátozó intézkedések hatálya alá tartozó személyekre, szervezetekre és szervekre vonatkozó, a 36/2012/EU rendelet II. mellékletében foglalt adatokat.
(4)
A 36/2012/EU rendelet II. mellékletét ennek megfelelően módosítani kell,
ELFOGADTA EZT A RENDELETET:
1. cikk
A 36/2012/EU rendelet II. melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban
Kelt Luxembourgban, 2013. április 22-én.

Labels: 18
5